# E E L N Õ U

## NARVA LINNAVALITSUS

#### K O R R A L D U S

Narva .02.2020.a nr \_\_\_\_\_ -k

**Avaliku ürituse «** **Sinilillejooks 2020 Narva» loa taotluse rahuldamine**

1. **Asjaolud ja menetluse käik**

Eesti Kaitsevägi, reg.kood 70008641 esitas Narva Linnavalitsusele avaliku ürituse loa taotluse. Eesti Kaitsevägi kavandab läbi viia 18.04.2020 kellaajal 11.00-14.00 avalik üritus „Sinilillejooks 2020 Narva”. Ürituse raames toimub jooks. Eeldatav osavõtjate arv on 300 inimest. Sissepääs on kõikidele külastajatele tasuta.

1. **Õiguslikud alused**

2.1. Kohaliku omavalitsuse korralduse seaduse § 30 lõige 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2. Vastavalt Narva Linnavolikogu 21.05.2015 määruse nr 17 „Narva linnas avaliku ürituse korraldamise ja pidamise kord ” § 6 lõikele 1 ürituse loa andmise või sellest keeldumise otsustab linnavalitsus ning § 2 lõikele 3 vormistatakse avaliku ürituse luba Narva Linnavalitsuse korraldusena, millega antakse avaliku ürituse korraldajale luba avaliku ürituse korraldamiseks ja läbiviimiseks.

1. **Otsus**
   1. Rahuldada Eesti Kaitseväe taotlus avaliku ürituse „Sinilillejooks 2020 Narva“ läbiviimiseks.
   2. Avaliku ürituse korraldajaks on Eesti Kaitsevägi, reg.kood 70008641, Juhkentali 58, Tallinn 15007
   3. Ürituse läbiviimise kohaks on Linnuse tänav ning Jõe tänav , Narva.
   4. Alkohoolsete jookide müüki või pakkumist ei toimu.
   5. Avalik üritus toimub 18.04.2020 kellaajal 11.00-14.00.
   6. Avaliku ürituse läbiviimisel tuleb järgida Narva Linnavolikogu 21.05.2015.a määrusega nr 17 „Narva linnas avaliku ürituse korraldamise ja pidamise kord“ ja Narva Linnavolikogu 06.03.2008.a määrusega nr 16 „Narva linna heakorra eeskiri” kehtestatud nõudeid.
2. **Rakendussätted**
   1. Korraldus jõustub seaduses sätestatud korras.
   2. Linnamajandusametil teha korraldus asjaosalistele teatavaks.
   3. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest arvates.

Aleksei Jevgrafov Üllar Kaljuste

Linnapea Linnasekretär